**PREDLOG**

## 

## *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_OBČINA VITANJE\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Grajski trg 1; 3205 Vitanje. Tel. (03) 757-43-50, fax. (03) 757-43-51**

**e-mail:** [**info@vitanje.si**](mailto:info@vitanje.si)**, www.vitanje.si**

# Številka: 9000-06/2016 - 02

Datum: 12. 5. 2016

# ZAPISNIK

**10. redne seje sveta Občine Vitanje,**

**ki je bila v četrtek, 12. 5. 2016, ob 18.30 uri v sejni sobi Občine Vitanje.**

**Prisotni člani občinskega sveta:** Milan Hrovat, Janez Kričaj, Mateja Kovše, Simon Golenač, Andrej Ošlak, Stane Plankl, Slavko Kitek, Dejan Fijavž, Rudolf Pesjak, Jože Brodej, Andrej Poklič.

Ostali prisotni:

1. Župan Mirko Polutnik
2. Občinska uprava: Srečko Fijavž, Gorazd Fric in Romana Holobar
3. Predsednica Nadzornega odbora Občine Vitanje: Marjana Rančnik
4. Vabljeni gostji: Predstavnici podjetja Urbana Kočar&Kočar d.o.o. ga. Frančiška Kočar in ga. Ana Kočar,
5. Mediji: Nina Razboršek - Novice, Radio Rogla.

Župan je pozdravil vse navzoče, ugotovil prisotnost 10 svetnikov (ga. Mateja Kovše je napovedala kasnejši prihod) in odprl sejo.

Pri pregledu predloga zapisnika 9. redne seje je svetnik Poklič opozoril na zapis glasovanja pri točki 1, kjer je pravilen zapis glasovanja »(11 ZA)«. Drugih pripomb ni bilo in občinski svet je soglasno (10 ZA) je bil sprejet

**SKLEP: Občinski svet potrdi predlog zapisnika 9. redne seje z dne 7. 4. 2016 s popravkom zapisa glasovanja pri 1. točki na (11 ZA).**

V nadaljevanju je župan predstavil Poročilo o izpolnjevanju sklepov 9. seje. Na poročilo ni bilo pripomb in soglasno (10 ZA) je bil sprejet

**SKLEP: Občinski svet potrdi poročilo o izpolnjevanju sklepov 9. redne seje občinskega sveta.**

Župan je v prebral predlog dnevnega reda iz vabila.

**Predlagan dnevni red:**

1. Obravnava predloga Odloka o občinskem prostorskem načrtu (OPN),
2. Obravnava vlog občanov in organizacij,
3. Vprašanja in pobude,
4. Razno.

Svetniki niso imeli pripomb na predlagan dnevni red in soglasno (10 ZA) so prejeli

# SKLEP: Občinski svet sprejme v gradivu predlagan dnevni red.

# K tč. 1

Obravnava predloga Odloka o občinskem prostorskem načrtu (OPN; (gradivo priloženo)

Župan je predstavil točko in predal besedo predstavnici podjetja Urbana d.o.o.. Ga. Ana Kočar je predstavila časovni potek priprave in nastajanja OPN in nato predala besedo ge. Frančiški Kočar, ki je predstavila vsebino odloka in ključnih sprememb glede na predhodni odlok in glede na vso spremenjeno zakonodajo v času priprave dokumenta.

Na začetku predstavitve ob 18.45 se je seji pridružila svetnica Mateja Kovše.

Po predstavitvi vsebine OPN so v razpravi sodelovali župan, ga. Frančiška Kočar, ga. Ana Kočar, g. Fijavž in svetniki Hrovat, Plankl, Ošlak, Kričaj, Brodej in Pesjak. Po razpravi so svetniki soglasno (11 ZA) sprejeli

**SKLEP št. 1: Občinski svet Občine Vitanje sprejme in potrdi predlagani Odlok o občinskem prostorskem načrtu (OPN) v predstavljeni vsebini v prvem branju.**

**SKLEP št. 2: Občinski svet Občine Vitanje sprejme in potrdi predlagani Odlok o občinskem prostorskem načrtu (OPN) v predstavljeni vsebini v drugem branju.**

**K tč. 2**

Obravnava vlog občanov in organizacij;

**Ž**upan je občinskemu svetu predstavil prošnjo Župnije Vitanje za pomoč pri obnovi cerkve na Hriberci, in sicer za obnovo stolpne ure. Predračun znaša nekaj manj kot 4.973,00 tisoč EUR. Občinski svet je že v lanskem letu odobril pomoč pri obnovi te cerkve v višini 3 tisoč EUR. Glede na to, da je zaprošena pomoč višja, je župan vlogo predstavil občinskemu svetu. Po razpravi, v kateri so sodelovali svetniki Poklič, Kričaj in Brodej, so svetniki soglasno (11 ZA) sprejeli

**SKLEP: Občinski svet pooblašča župana in občinsko upravo, da znotraj občinskega proračuna zagotovi sredstva za financiranje stolpne ure na cerkvi na Hriberci po predstavljenem predračunu.**

**K tč. 10**

Vprašanja in pobude;

1. G. Kričaj je vprašal župana o poteku postopka zamenjave nepremičnine pri Ksevtu in ostalih planiranih investicijah. Župan je povedal, da se je skladno s prejšnjim sklepom izvedla zamenjava nepremičnine, ruševine so odstranjene in zemljišče urejeno. V poletni sezoni Občina pripravlja asfaltiranje ceste na Bukovi gori, pripravo podlage na cesti na Hudinji, v Doliču in vse ostale zadeve iz sprejetega proračuna.
2. G. Kričaj je postavil vprašanje o Ksevtu. Župan je povedal, da je bil ravno na dan seje predviden sestanek sveta zavoda, ki pa je bil prestavljen.
3. Ga. Kovše je predstavila opažanje sosedov Ksevta, da zablodele žoge iz bližnjega športnega igrišča močno udarjajo ob kovinsko fasado, povzročajo hrup, možne so poškodbe. Hkrati je predlagala zmanjšano osvetlitev Ksevta po 22. uri zvečer. Župan je povedal, da je pobud vesel in jih bo skupaj s pristojnimi proučil.

**K tč. 11**

Razno;

Pod točko Razno ni bilo tem za razpravo.

Seja se je zaključila ob 19.40 uri.

Seja je bila tonsko posneta. Potek razprav je arhiviran v tonskem zapisu.

Zapisala: ŽUPAN

Romana Holobar Mirko POLUTNIK